+ Juraj Kolombatović. 
Koji zoolog, ako se imenito zanimao za kralježnjake, može 
pomisliti na Dalmaciju, a i da ne pomisli na Jurja Kolombatovića, 
profesora u Spljetu, što nam ga i kao člana našeg prirodoslovnog 
društva otme neumoljiva smrt dne 21. kolovoza 1908. Iz zadnjega 
njegovog pisma žalibože slutio sam već katastrofu. 
Juraj Kolombatović rodio se g. 1845. u Spljetu. Realnu školu 
svršio je poput drugih Dalmatinaca u Mlecima, a sveučilište u 
Padovi. God. 1864. postao je učiteljem na realci u Spljetu, gdje je 
ostao sve do svog umirovljenja g. 1900. Odlikovan je viteškim redom 
Franje Josipa 1. 
Premda je Kolombatović bio po svojoj struci matematičar, g. 1891 
osposobljen je u Beču za matematiku i opisno mjerstvo, zanimao 
se za prirodopis, bio je ne samo vrsnim vodićem za zanimivu floru 
Spljetske okolice, već je obilno doprinjeo k proučavanju dalma- 
tinske faune, kopnene i morske. 
Bavio se imenito ihtiologijom i ornitologijom. Kao dobar po- 
znavalac riba bio je opetovano pozvan na sudjelovanje u poslu 
ribarstva. God. 1884. bio je članom međunarodnog povjerenstva 
medju Austrijom i Italijom, a g. 1885. imenovan je stalnim  vješ- 
takom za ribarenje spljetskog okružja. Od g. 1893. bio je članom 
povjerenstva za uređenje ribarenja u rijekama Dalmacije. 
On je postavio više novih vrsti životinja (u društvu sa Stein- 
dachnerom Blennius adriaticus i Bl. dalmatinus, a sam Blennius 
Zvonimiri, te Gobius macrolepis, G. affınis, G. ferrugineus, G. ma- 
crocephalus, G. lichtensteini, G. depressus te Trotta adriatica i 
Lacerta mossoriensis). 
Nas hrv. zem. zoologički muzej može se pohvaliti sa dosta 
ređih predmeta, koje zahvaljuje njegovom zanimanju za našu faunu 
kao i njegovoj želji, da pomogne izgrađivati muzejalnu zbirku. 
Mnoge ribe, lijepu zbirku mekušaca glavonožaca, nekoliko ptica, 
guštera darovao je našem muzeju, a spremao se i na dalnju po- 
šiljku, da ga bolest i smrt nije u tom spriječila. 
U koliko mi je poznato, publicirao je ove rasprave : 
